Úradný vestník L 158 , 08/07/1995 S. 0043 - 0045



Rozhodnutie Spoločného výboru EHP č. 21/95 z 5. apríla 1995, ktoré mení a dopĺňa prílohu XV (Štátna pomoc) Dohody o EHP SPOLOČNÝ VÝBOR EHP so zreteľom na Dohodu o Európskom hospodárskom priestore upravenú Protokolom upravujúcim Dohodu o Európskom hospodárskom priestore, ďalej len "dohoda", a najmä na jej článok 98, so zreteľom na spoločné stanovisko o stavbe lodí vydané v súvislosti s rozhodnutím Spoločného výboru EHP č. 7/94 z 21. marca 1994, ktorým sa mení a dopĺňa protokol 47 a určité prílohy k Dohode o EHP; keďže príloha XV dohody bola naposledy zmenená a doplnená rozhodnutím Spoločného výboru EHP č. 7/94 z 21. marca 1994, ktorým sa mení a dopĺňa protokol 47 a určité prílohy k Dohode o EHP [1]; keďže smernica Rady 90/684/EHS z 21. decembra 1990 [2] o pomoci pre stavbu lodí zmenená a doplnená smernicou 93/115/EHS [3] a smernicou 94/73/ES [4] sa má zapracovať do dohody, ROZHODOL TAKTO: Článok 1 1. Nové záhlavie a nový bod sa pridáva za bod 1a (rozhodnutie Komisie č. 3855/91/ESUO) prílohy XV k dohode takto: "Pomoc na stavbu lodí 1b. 390 L 0684: smernica Rady 90/684/EHS z 21. decembra 1990 o pomoci na stavbu lodí (Ú. v. ES L 380, 31.12.1990, s. 27) zmenená a doplnená: - 393 L 0115: smernica Rady 93/115/EHS zo 16. decembra 1993 (Ú. v. ES L 326, 28.12.1993, s. 62); - 394 L 0073: smernica Rady 94/73/ES z 19. decembra 1994 (Ú. v. ES L 351, 31.12.1994, s. 10). Ustanovenia smernice sa na účely súčasnej dohody vykladajú v znení nasledujúcich úprav: a) pod pojmom "členské štáty" sa rozumejú "členské štáty ES alebo štáty EZVO"; b) pod pojmom "členský štát" sa rozumie "členský štát ES alebo štát EZVO"; c) pod pojmom "Komisia" sa rozumie "príslušný dozorný orgán určený v článku 62 Dohody o EHP"; d) v článku 1 písm. d) prvý pododsek sa pod vetou "štátna pomoc v zmysle článkov 92 a 93 zmluvy" rozumie "štátna pomoc v zmysle článkov 61 a 62 Dohody o EHP"; e) v článku 3 ods. 2 sa pod pojmom "lodenice spoločenstva" rozumie "lodenice spoločenstva alebo lodenice štátov EZVO"; f) v článku 3 ods. 4 sa pod pojmom "pravidlá spoločenstva" rozumie "pravidlá podľa dohody EZVO"; g) v článku 4 ods. 1 sa pod pojmom "spoločný trh" rozumie "pôsobnosť dohody o EHP"; h) v článku 4 ods. 2 prvý pododsek sa pod pojmom "lodenice spoločenstva" rozumie "lodenice v rozsahu územia, na ktoré sa vzťahuje zmluva o EHP"; i) na konci prvého pododseku článku 4 ods. 2 sa pridáva nasledovné: "Pred určením stropu si príslušné dozorné orgány určené v článku 62 Dohody o EHP vymenia informácie s cieľom dosiahnutia jednotného uplatnenia v kontexte EHP a navzájom sa presne poradia."; j) v článku 4 ods. 3 sa pod spojením "protiklad záujmov spoločenstva" rozumie "protiklad spoločných záujmov"; k) v prvom pododseku článku 4 ods. 3 sa po druhej vete pridáva nasledovné: "Pred určením stropu si zodpovedné dozorné orgány určené v článku 62 zmluvy o EHP si vymenia informácie s cieľom dosiahnutia jednotného uplatňovania v kontexte EHP a úzko spolupracujú."; l) článok 4 ods. 5, druhý pododsek znie: "Ak si však konkurujú lodenice v rôznych štátoch v rámci územia, na ktoré sa vzťahuje Dohoda o EHP, príslušné dozorné orgány určené v článku 62 Dohody o EHP vyžadujú predchádzajúcu notifikáciu príslušných návrhov štátnej pomoci na požiadanie ktoréhokoľvek štátu. V takých prípadoch príslušné dozorné orgány po porade s inými dozornými orgánmi prijmú rozhodnutie do 30 dní od notifikácie; tieto návrhy nemožno vykonať pred ich schválením príslušným dozorným orgánom. Svojím rozhodnutím príslušný dozorný orgán zabezpečuje, že plánovaná pomoc neovplyvní obchodné podmienky v rámci územia, na ktoré sa vzťahuje Dohoda o EHP v rozsahu, ktorý je v rozpore so spoločným záujmom."; m) v článku 6 ods. 2 sa pod vetou "v jedinej existujúcej lodenici členského štátu za predpokladu, že vplyv lodenice na trh spoločenstva je minimálny" sa rozumie "v jedinej existujúcej lodenici členského štátu ES alebo štátov EZVO za predpokladu, že vplyv lodenice na trh EHP je minimálny"; n) v článku 6 ods. 4 sa pod pojmom "ciele spoločenstva" rozumejú "spoločné ciele"; o) v článku 7 ods. 1 štvrtý pododsek sa pod pojmom "predchádzajúce schválenie Komisie" rozumie "predchádzajúce schválenie príslušným dozorným orgánom určeným v článku 62 Dohody o EHP"; p) v článku 7 ods. 1 piaty pododsek sa pod pojmom "rozhodnutie Komisie" rozumie "rozhodnutie príslušného dozorného orgánu určeného v článku 62 Dohody o EHP"; q) v článku 7 ods. 3 sa pod pojmom "legislatíva a pravidlá spoločenstva" rozumie "pravidlá podľa Dohody o EHP"; r) v článku 8 ods. 2 sa pod vetou "určený Komisiou v prílohe I k rámcu spoločenstva pre štátnu pomoc na výskum a rozvoj" rozumie "určený Komisiou v prílohe I k sústave spoločenstva pre štátnu pomoc na výskum a rozvoj [5] a dozorným orgánom EZVO v oddiele 14 jeho procesných a hmotnoprávnych pravidiel v oblasti štátnej pomoci [6];" s) v článku 11 ods. 1 sa pod pojmom "články 92 a 93 zmluvy" rozumejú "články 61 a 62 Dohody o EHP"." Článok 2 Texty smernice Rady 90/684/EHS, smernice Rady 93/115/EHS a smernice Rady 94/73/ES v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. mája 1995, za predpokladu, že boli predložené Spoločnému výboru EHP všetky oznámenia podľa článku 103 ods. 1 dohody. Článok 4 Toto rozhodnutie sa uverejní v oddieli EHP a v prílohe EHP Úradného vestníka Európskych spoločenstiev. V Bruseli 5. apríla 1995 Za Spoločný výbor EHP predseda P. Benavides [1] Ú. v. ES L 160, 28.6.1994, s. 1. [2] Ú. v. ES L 380, 31.12.1990, s. 27. [3] Ú. v. ES L 326, 28.12.1993, s. 62. [4] Ú. v. ES L 351, 31.12.1994, s. 10. [5] Ú. v. ES C 83, 11.4.1986, s. 2. [6] Ú. v. ES L 231, 3.9.1994, s. 25. --------------------------------------------------